

**„VZOR“**

Návrh obchodných podmienok dodania predmetu zákazky

**Kúpna zmluva**

(ďalej len „zmluva“)

**Článok I.**

**Zmluvné strany**

**1. Predávajúci** (doplní uchádzač)

Obchodné meno: .............................................................

Sídlo: .............................................................

Štatutárny orgán: .............................................................

Zástupca na jednanie

vo veciach zmluvných: .............................................................

Zástupca na jednanie

vo veciach technických: .............................................................

IČO: .............................................................

IČ DPH: .............................................................

Bankové spojenie: .............................................................

Číslo účtu: .............................................................

IBAN: .............................................................

SWIFT: .............................................................

Kontakt e-mail: .............................................................

Tel. č./fax. č.: .............................................................

Zápis v obch. registri: .............................................................

(ďalej len „predávajúci“)

**2. Kupujúci**

Názov: **Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice

Štatutárny orgán: prof. RNDr. Pavol Sovák, CSc. – rektor

IČO: 00397768

IČ DPH: SK2021157050

Zástupca na jednanie

vo veciach zmluvných: JUDr. Zuzana Gažová

Zástupca na jednanie

vo veciach technických: Ing. Jozef Jantošovič

Bankové spojenie: Štátna pokladnica

Číslo účtu: 7000645265/8180

IBAN: SK48 8180 0000 0070 0064 5265

SWIFT: SPSRSKBA

Kontakt e-mail: jozef.jantosovic@upjs.sk

Tel. č.: +421 55 234 1501

(ďalej len „kupujúci“)

(ďalej spoločne aj ako „zmluvné strany“)

**Článok II.**

**Úvodné ustanovenia, právne predpisy**

1. Táto zmluva sa uzatvára v zmysle ust. § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok zadávania nadlimitnej zákazky postupom verejnej súťaže s názvom predmetu: **„Rozšírenie IKT UVP MediPark OPENMED“**.
2. Existujúca infraštruktúra IKT dodaná na základe Zmluvy o dielo I č. 742/2015 v znení dodatkov č. 1 až 4 pre Univerzitný vedecký park MediPark (ďalej len „UVP MediPark“) v rámci fázovaných projektov: „Medicínsky univerzitný vedecký park v Košiciach (MediPark, Košice)“, kód ITMS 26220220185 a „Medicínsky univerzitný park v Košiciach (MediPark, Košice - Fáza II.)“, kód ITMS2014+: 313011D103.
3. Vzájomné vzťahy oboch zmluvných strán sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a Vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), ust. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ďalšími platnými a účinnými právnymi predpismi SR, ktoré upravujú oblasť predmetu tejto zmluvy, rovnako ako aj súvisiacimi ustanoveniami uvedenými v článku 6 Všeobecných zmluvných podmienok Zmluvy o poskytnutí NFP.

**Článok III.**

**Predmet a účel zmluvy**

1. Predmetom tejto zmluvy je záväzok predávajúceho dodať tovar za účelom rozšírenia existujúcej výpočtovej kapacity UVP MediPark v rámci realizácie projektu dlhodobého strategického výskumu „Otvorená vedecká komunita pre moderný interdisciplinárny výskum v medicíne (OPENMED)“ (ďalej len „OPENMED“), ktoré v sebe zahrňuje doplnenie funkčných celkov výpočtového výkonu exitujúceho riešenia o ďalšie procesory, navýšenie kapacity diskov a zabezpečenie vysokej dostupnosti DC MPX v súlade s Prílohou č. 1 a Prílohou č. 2 tejto zmluvy (ďalej len „tovar“, „predmet zmluvy“ alebo „predmet plnenia“). Príloha č. 1 a Príloha č. 2 tvoria nedeliteľnú súčasť tejto zmluvy.
2. Tovar, resp. každý funkčný celok, musí byť certifikovaný výrobcom a plne kompatibilný s existujúcim vybavením.
3. Súčasťou predmetu zmluvy je aj inštalácia, resp. montáž dodaného tovaru a jeho uvedenie do prevádzky, implementácia a integrácia s manažmentovými nástrojmi a Dynamickou vedeckovýskumnou platformou UVP MediPark.
4. Predmet zmluvy je financovaný z projektu „Otvorená vedecká komunita pre moderný interdisciplinárny výskum v medicíne (OPENMED)“, kód ITMS2014+: 313011V455, Zmluva o poskytnutí NFP č. 068/2020/OPII/VA.
5. Účelom tejto zmluvy je stanovenie práv a povinností predávajúceho a kupujúceho. Predávajúci je povinný v zmysle tejto zmluvy dodať tovar v súlade s ods. 1 tohto článku a kupujúci je povinný riadne dodaný predmet zmluvy prevziať a zaplatiť za neho dohodnutú kúpnu cenu.
6. Predávajúci je povinný dodržiavať ustanovenia tejto zmluvy a vykonávať ich v súlade s príslušnými všeobecne záväznými právnymi predpismi a štandardmi kvality uplatňujúcimi sa v danej oblasti.

**Článok IV.**

**Kúpna cena**

1. Kúpna cena tovaru je stanovená dohodou zmluvných strán v súlade so zák. č. 18/1996 Z. z. a vyhl. č. 87/1996 Z. z. ako cena konečná. Špecifikácia ceny je uvedená v Prílohe č. 2 tejto zmluvy.
2. Celková kúpna cena za celý predmet plnenia je vo výške:

Celková cena bez DPH ........................................... eur (doplní uchádzač)

DPH ........................................... eur

Celková cena s DPH ........................................... eur

(Slovom: ...........................................................................................).

1. Kúpna cena uvedená v tomto článku je cena určená vrátane všetkých súvisiacich služieb spojených s dodaním na miesto dodania uvedených v čl. VI. tejto zmluvy.
2. Predávajúci je povinný pri výpočte kúpnej ceny za tovar podľa tejto zmluvy pripočítať DPH podľa aktuálnych všeobecne záväzných právnych predpisov SR, platných a účinných v čase vykonania fakturácie za dodaný tovar.

**Článok V.**

**Postup predávajúceho a kupujúceho pri plnení zmluvy**

1. Predávajúci je povinný kupujúcemu dodať tovar na základe samostatnej objednávky a za podmienok stanovených touto zmluvou.
2. Komunikácia medzi predávajúcim a kupujúcim bude prebiehať výlučne v slovenskom jazyku a prostredníctvom na to určených e-mailových adries a telefonických kontaktov, uvedených v čl. XIII ods. 2 a 3 tejto zmluvy. Predávajúci je povinný určiť e-mailovú adresu pre účely prijímania objednávok zo strany kupujúceho a komunikácie vo veci zabezpečenia tovaru.
3. Postup pri vystavení objednávky:
   1. Pri vystavení objednávky kupujúci zadáva tovar na základe Prílohy č. 1 a Prílohy č. 2 tejto zmluvy.
   2. Kupujúci je povinný riadne vystavenú objednávku zaslať predávajúcemu elektronickou komunikáciou na e-mailovú adresu, určenú na tento účel.
   3. Predávajúci je povinný potvrdiť príjem objednávky kupujúceho obratom, najneskôr však do konca nasledujúceho pracovného dňa, na e-mailovú adresu kupujúceho, z ktorej bola objednávka odoslaná a postúpiť ju k vybaveniu.
   4. Potvrdením prijatia objednávky sa táto stáva pre predávajúceho záväzná.
4. V prípade, že predávajúci nedodrží postup uvedený v ods. 3 tohto článku, takéto konanie predávajúceho bude považované za neplnenie si povinností vyplývajúcich z tejto zmluvy s následným právom kupujúceho odstúpiť od tejto zmluvy.
5. Po elektronickom potvrdení prijatia objednávky kupujúci odošle predávajúcemu písomnú objednávku, podpísanú oprávnenou osobou kupujúceho, prostredníctvom pošty na adresu sídla predávajúceho uvedenú v čl. I. tejto zmluvy.
6. Objednávka musí obsahovať minimálne nasledovné náležitosti:
   1. názov, sídlo kupujúceho a predávajúceho, číslo účtu, bankové spojenie kupujúceho, IČO, DIČ, kontaktné údaje osoby poverenej na vystavenie objednávky na strane kupujúceho (meno, telefón, e-mail),
   2. číslo objednávky,
   3. druh a požadované množstvo tovaru v súlade s Prílohou č. 1 a Prílohou č. 2 k tejto zmluve,
   4. jednotková cena bez DPH v súlade s Prílohou č. 2 tejto zmluvy,
   5. celková cena za dodávku tovaru s DPH v súlade s Prílohou č. 2 tejto zmluvy,
   6. dátum a miesto dodania tovaru,
   7. kontaktné údaje osoby kupujúceho, poverenej na prevzatie konkrétnej dodávky (meno, telefón, e-mail),
   8. identifikácia projektu: „Otvorená vedecká komunita pre moderný interdisciplinárny výskum v medicíne (OPENMED)“, kód ITMS2014+: 313011V455, Zmluva o poskytnutí NFP č. 068/2020/OPII/VA,
   9. iné, v rozsahu predmetu zmluvy.

**Článok VI.**

**Dodacie podmienky**

1. Miestom dodania je Univerzita Pavla Jozefa Šafárika v Košiciach, UVP MediPark, Tr. SNP 1, 040 11 Košice.
2. Predávajúci je povinný dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa Prílohy č. 1 a Prílohy č. 2 zmluvy.
3. Predávajúci sa zaväzuje odovzdať predmet zmluvy kupujúcemu v lehote najneskôr do 30 pracovných dní odo dňa nadobudnutia účinnosti tejto zmluvy.
4. Deň dodania predmetu zákazky oznámi predávajúci kupujúcemu telefonicky alebo elektronicky najneskôr jeden pracovný deň vopred.
5. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú (ako napr. návrh technického riešenia, prevádzková a technická dokumentácia, ap.).
6. Predávajúci je povinný v zmysle tejto zmluvy dodať nový tovar, ktorý je originálny, nie je recyklovaný, alebo renovovaný a ktorý zodpovedá Slovenským technickým normám a normám EÚ. Predávajúci zabezpečí aj súvisiace služby spojené s dodaním tovaru na miesto dodania a s vyložením v mieste dodania.
7. Predmetom plnenia zmluvy je inštalácia, resp. montáž dodaného tovaru a jeho uvedenie do prevádzky, implementácia a integrácia s manažmentovými nástrojmi a Dynamickou vedeckovýskumnou platformou UVP MediPark. V prípade neúspešnej implementácie a integrácie s manažmentovými nástrojmi a Dynamickou vedeckovýskumnou platformou v zmysle čl. III. tejto zmluvy, je predávajúci povinný uviesť infraštruktúru UVP MediPark do pôvodného stavu na vlastné náklady.
8. O inštalácii, resp. montáži bude vyhotovený preberací protokol, podpísaný oboma zmluvnými stranami, ktorého súčasťou budú aj protokoly o testovaní vysokej dostupnosti. Preberací protokol musí obsahovať aj identifikáciu projektu: „Otvorená vedecká komunita pre moderný interdisciplinárny výskum v medicíne (OPENMED)“, kód ITMS2014+: 313011V455, Zmluva o poskytnutí NFP č. 068/2020/OPII/VA.
9. Po prevzatí tovaru predávajúci vyhotoví a podpíše dodací list, ktorý kupujúci písomne potvrdí. Kupujúci si vyhradzuje právo prevziať iba tovar bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list a neprebrať dodaný tovar.
10. Záväzok predávajúceho dodať predmet zmluvy sa považuje za splnený jeho dodaním, respektíve po inštalácii a odskúšaní vysokej dostupnosti predmetu zmluvy povereným zástupcom kupujúceho, ktorý prevzatie potvrdí svojim podpisom a odtlačkom pečiatky na preberacom protokole a dodacom liste.
11. Vlastnícke právo k dodanému tovaru prechádza na kupujúceho dňom jeho dodania a prevzatia podpísaním dodacieho listu vyhotoveného predávajúcim.
12. Predávajúci prehlasuje, že tovar nie je zaťažený právami tretích osôb.
13. Kupujúci je povinný:
14. prebrať bezchybný tovar v deň dodania, ktorý mu predávajúci oznámi podľa ods. 4 tohto čl. zmluvy,
15. riadne a včas zaplatiť kúpnu cenu dohodnutú v čl. IV. tejto zmluvy.

**Článok VII.**

**Platobné podmienky**

1. Kupujúcemu vzniká povinnosť na zaplatenie kúpnej ceny predávajúcemu po riadnom dodaní a odovzdaní predmetu zmluvy predávajúcim, a to na základe vystavenej faktúry.
2. Zálohové platby ani platba vopred sa neumožňujú. Kupujúci nie je oprávnený poskytovať predávajúcemu žiadne preddavky, zálohy ani iné peňažné, či nepeňažné plnenia v súvislosti s plnením predmetu zmluvy.
3. Predávajúci je povinný vyhotoviť faktúru za dodaný predmet plnenia podľa tejto zmluvy najneskôr do 5 dní odo dňa odovzdania a prevzatia tovaru kupujúcim a doručiť ju doporučenou zásielkou na fakturačnú adresu kupujúceho. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti kupujúceho pri uplatňovaní záväzkovo-právnych vzťahov, bude predávajúci povinný vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne kupujúcemu.
4. Predávajúci je povinný uviesť vo faktúre číslo zmluvy a text: **„Otvorená vedecká komunita pre moderný interdisciplinárny výskum v medicíne (OPENMED)“, kód ITMS2014+: 313011V455, Zmluva o poskytnutí NFP č. 068/2020/OPII/VA**.
5. Vystavená faktúra musí obsahovať všetky náležitosti daňového dokladu v súlade s ust. zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu. Predávajúci nie je oprávnený fakturovať žiadnu ďalšiu odplatu za služby súvisiace s dodaním tovaru.
6. Preberací protokol a dodací list bude súčasťou predávajúcim následne vystavenej a kupujúcemu doručenej faktúry.
7. Lehota splatnosti faktúry je šesťdesiat (60) kalendárnych dní odo dňa riadneho doručenia faktúry kupujúcemu z dôvodu jej odsúhlasenia poskytovateľom nenávratného finančného príspevku (NFP).
8. Úhrada kúpnej ceny sa uskutoční po prebratí predmetu zmluvy a doručením faktúry kupujúcim, formou prevodu na bankový účet predávajúceho uvedeného v čl. I tejto zmluvy. Bezhotovostný platobný styk sa uskutoční prostredníctvom finančného ústavu kupujúceho na základe faktúry. Faktúra sa považuje za uhradenú dňom odpísania finančných prostriedkov z účtu kupujúceho.
9. Kupujúci nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet predávajúceho zo strany jeho finančného ústavu.
10. Predmet zmluvy je spolufinancovaný z fondov EÚ, preto je predávajúci povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti tejto zmluvy a Zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
11. Ministerstvo dopravy a výstavby Slovenskej republiky a ním poverené osoby (auditné útvary),
12. Ministerstvo školstva, vedy, výskumu a športu Slovenskej republiky a ním poverené osoby (auditné útvary),
13. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
14. Orgán auditu, jeho spolupracujúce orgány a osoby poverené na výkon kontroly/auditu,
15. Splnomocnení zástupcovia Európskej Komisie a Európskeho dvora audítorov,
16. Orgán zabezpečujúci ochranu finančných záujmov EÚ,
17. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

**Článok VIII.**

**Subdodávatelia**

1. Zoznam subdodávateľov predávajúceho, ktorý predložil predávajúci do času uzavretia zmluvy spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 3 k tejto zmluve. Predávajúci je povinný písomne oznámiť kupujúcemu akúkoľvek zmenu údajov o subdodávateľovi, a to do 5 pracovných dní odo dňa, kedy sa predávajúci dozvedel o tejto zmene.
2. Ak v čase uzavretia zmluvy predávajúcemu neboli známi subdodávatelia a predávajúci má v úmysle realizovať predmet tejto zmluvy prostredníctvom subdodávateľa, predávajúci tak môže urobiť iba s predchádzajúcim písomným súhlasom kupujúceho. Zámer realizácie predmetu tejto zmluvy prostredníctvom subdodávateľa predávajúci bezodkladne písomne oznámi kupujúcemu s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
3. K zmene subdodávateľa môže dôjsť len po odsúhlasení kupujúcim. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). Kontaktná osoba za kupujúceho, poverená odsúhlasením zmeny resp. doplnením subdodávateľa: Mgr. Natália Fabiánová, [natalia.fabianova@upjs.sk](mailto:natalia.fabianova@upjs.sk), 055 234 1583.
4. Predávajúci je povinný postupovať pri výbere subdodávateľa tak, aby náklady vynaložené na zabezpečenie plnenia predmetu zmluvy boli primerané jeho kvalite a cene a tak, že subdodávatelia podieľajúci sa na plnení predmetu zmluvy budú kvalifikovaní na svoje profesie vzťahujúce sa na plnenie tejto zmluvy a budú mať potrebné oprávnenia a osvedčenia potrebné k plneniu predmetu zmluvy.
5. Možnosťou využitia subdodávateľov nie je dotknutá zodpovednosť predávajúceho za riadne plnenie zmluvy.
6. Subdodávateľ alebo subdodávatelia podľa osobitného predpisu, ktorý podľa ust. § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. v znení neskorších predpisov.

**Článok IX.**

**Záručná doba a zodpovednosť za vady**

1. Záručná doba na tovar je dvadsaťštyri (24) mesiacov pre samostatné zariadenia od prevzatia tovaru kupujúcim, ak na záručnom liste alebo obale takého tovaru nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
2. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady.
3. Kupujúci sa zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho.
4. Kupujúci je oprávnený v prípade dodania vadného tovaru požadovať:
5. odstránenie vád tovaru, ak sú opraviteľné,
6. dodanie chýbajúceho množstva alebo časti tovaru,
7. výmenu vadného tovaru za tovar bez vád.
8. Právo voľby uplatneného nároku podľa ods. 4 písm. a), b) alebo c) tohto článku zmluvy, musí kupujúci uviesť v písomne uplatnenej reklamácii. V opačnom prípade má právo voľby predávajúci.
9. Predávajúci sa zaväzuje, v prípade neúspešnej implementácie a integrácie s manažmentovými nástrojmi a Dynamickou vedeckovýskumnou platformou v zmysle čl. III. tejto zmluvy, uviesť infraštruktúru UVP MediPark do pôvodného stavu na vlastné náklady.
10. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

**Článok X.**

**Zmluvné pokuty a úroky z omeškania**

1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a úroky z omeškania:
2. za omeškanie predávajúceho s dodaním tovaru podľa čl. VI. tejto zmluvy je kupujúci oprávnený uplatniť zmluvnú pokutu vo výške 0,05 % z ceny tovaru za každý aj začatý deň omeškania,
3. za omeškanie predávajúceho s odstránením vady tovaru je kupujúci oprávnený uplatniť zmluvnú pokutu vo výške 0,05% z ceny vadného tovaru za každý aj začatý deň omeškania,
4. za omeškanie kupujúceho so zaplatením kúpnej ceny je predávajúci oprávnený uplatniť zákonný úrok z omeškania z nezaplatenej ceny za každý aj začatý deň omeškania,
5. v prípade, že tovar sa dodáva ako originálny spotrebný materiál a predávajúci dodá kupujúcemu tovar, ktorý nespĺňa stanovenú požiadavku, je kupujúci oprávnený uplatniť zmluvnú pokutu vo výške 10 % z ceny takého tovaru.
6. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
7. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí povinná zmluvná strana oprávnenej zmluvnej strane v lehote tridsiatich (30) dní odo dňa doručenia vyúčtovania zmluvnej pokuty do sídla povinnej zmluvnej strany. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok XI.**

**Zmena zmluvy**

1. Túto zmluvu je možné zmeniť počas jej trvania len vo forme písomného dodatku k tejto zmluve, pokiaľ dodatok nebude v rozpore s ust. § 18 zákona o verejnom obstarávaní a ak potreba zmeny zmluvy vyplynula z okolností, ktoré kupujúci ako verejný obstarávateľ nemohol pri vynaložení náležitej starostlivosti predvídať a zmenou sa nemení charakter tejto zmluvy.
2. Dodatky sa po podpísaní zmluvnými stranami a nadobudnutím ich účinnosti stávajú nedeliteľnou súčasťou tejto zmluvy.
3. Túto zmluvu je možné zmeniť počas jej trvania vo forme písomného dodatku k tejto zmluve, ak:
4. potreba zmeny zmluvy vyplynie z okolností, ktoré kupujúci nemohol pri vynaložení náležitej starostlivosti predvídať,
5. v prípade vzniku skutočností definovaných ako vyššia moc alebo nepredvídaných prekážok zo strany kupujúceho,
6. nastane potreba vykonať formálne alebo administratívne zmeny zmluvy (napr. zmena v osobe štatutárneho orgánu, sídla, zmena čísla bankového účtu a pod.),
7. to ustanovuje táto zmluva.

**Článok XII.**

**Ukončenie zmluvy**

1. Zmluvné strany sa dohodli, že zmluvu je možné ukončiť:
   1. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky zmluvných strán vzniknuté na základe alebo v súvislosti s touto zmluvou,
   2. písomným odstúpením od zmluvy v prípade podstatného porušenia zmluvy.
2. Odstúpenie od zmluvy musí byť  písomné a doručené druhej zmluvnej strane zároveň s uvedením dôvodu odstúpenia od zmluvy. Odstúpenie je účinné okamihom jeho doručenia druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu zmluvnej strany uvedenú v tejto zmluve.
3. Za podstatné porušenie zmluvy sa považuje:
4. omeškanie predávajúceho s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
5. ak kúpna cena bude fakturovaná v rozpore s podmienkami dohodnutými v tejto zmluve,
6. ak predávajúci dodá kupujúcemu tovar takých parametrov, ktoré sú v rozpore s touto zmluvou,
7. ak je kupujúci v omeškaní so zaplatením faktúry o viac ako šesťdesiat (60) dní,
8. ak predávajúci poruší jeho povinnosti podľa čl. VI. tejto zmluvy.
9. Kupujúci je oprávnený odstúpiť od tejto zmluvy aj v prípade, ak:
10. proti predávajúcemu začalo konkurzné konanie alebo reštrukturalizácia,
11. predávajúci vstúpil do likvidácie,
12. predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni.
13. Kupujúci je oprávnený odstúpiť od zmluvy aj v prípade, ak mu nebude zo strany Poskytovateľa schválené verejné obstarávanie.
14. Odstúpenie od zmluvy má následky stanovené príslušnými ustanoveniami Obchodného zákonníka, ak sa zmluvné strany písomne nedohodnú inak.

**Článok XIII.**

**Spoločné a záverečné ustanovenia**

1. Akékoľvek písomnosti, ktoré sa doručujú v súvislosti s touto zmluvou druhej zmluvnej strane (ďalej ako „Oznámenie“) musia byť:
   1. v písomnej podobe,
   2. doručené:
2. osobne,
3. poštou prvou triedou s uhradeným poštovným,
4. kuriérom prostredníctvom kuriérskej spoločnosti alebo
5. elektronickou poštou, s výnimkou odstúpenia od zmluvy, a to na e-mailové adresy, ktoré budú oznámené v súlade s týmto článkom zmluvy.
6. Oznámenie poskytované kupujúcemu bude zaslané na adresu:

**Univerzita Pavla Jozefa Šafárika v Košiciach**

Šrobárova 2

041 80 Košice

k rukám: Ing. Jozef Jantošovič

e-mail: [jozef.jantosovic@upjs.sk](mailto:jozef.jantosovic@upjs.sk)

1. Oznámenie poskytované predávajúcemu bude zaslané na adresu: (doplní uchádzač)

..........................................

..........................................

..........................................

k rukám: ..........................................

e-mail: ..........................................

1. Oznámenie nadobúda účinnosť okamihom jeho prevzatia, pričom za prevzaté sa má:
2. v čase jeho doručenia (alebo odmietnutia jeho prevzatia), ak sa doručuje osobne alebo kuriérom,
3. v čase jeho doručenia, ale najneskôr v piaty (5) deň po jeho odoslaní, ak sa doručuje ako poštová zásielka prvej triedy s uhradeným poštovným,
4. v čase jeho doručenia, ale najneskôr nasledujúci deň po jeho odoslaní, ak sa doručuje prostredníctvom elektronickej pošty.
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
6. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
7. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
8. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
9. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení v znení neskorších predpisov (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Ak na strane predávajúceho ako zmluvnej strany figuruje skupina dodávateľov podľa ust. § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
10. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv ÚV SR v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv ÚV SR zabezpečí kupujúci.
11. Táto zmluva sa uzatvára na dobu určitú, a to na dobu 6 mesiacov odo dňa nadobudnutia jej účinnosti.
12. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
13. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1 Opis predmetu zákazky

Príloha č. 2 Štruktúrovaný rozpočet ceny predmetu zákazky

Príloha č. 3 Zoznam subdodávateľov

**Za predávajúceho: Za kupujúceho:**

V ........................ dňa .............................. V Košiciach dňa .................................

............................................................. ...........................................................

Meno, priezvisko, titul, funkcia, podpis prof. RNDr. Pavol Sovák, CSc.

oprávnenej osoby (osôb) predávajúceho rektor

Príloha č. 1

**Opis predmetu zákazky**

Vymedzenie a podrobná špecifikácia predmetu zákazky je uvedená v Prílohe č. 1 - Opis predmetu zákazky vo formáte .pdf.

V prípade, ak sa v opise predmetu zákazky nachádza označenie odkazujúce na konkrétny výrobok, výrobné označenie alebo výrobcu, môže byť takýto výrobok nahradený ekvivalentným výrobkom, pri dodržaní všetkých parametrov a požiadaviek v špecifikácii, respektíve predloženie ekvivalentu s lepšími vlastnosťami.

Príloha č. 2

**Štruktúrovaný rozpočet ceny predmetu zákazky**

Druhová skladba jednotlivých položiek a štruktúrovaný rozpočet ceny predmetu zákazky je uvedený v Prílohe č. 2 - Štruktúrovaný rozpočet ceny predmetu zákazky vo formáte .xls alebo .xlsx podporovanom aplikáciou Excel.

Príloha č. 3

(v prípade, ak predávajúci uplatňuje subdodávateľov)

Predmet zmluvy: **Rozšírenie IKT UVP MediPark OPENMED**

Kupujúci: **Univerzita Pavla Jozefa Šafárika v Košiciach, Šrobárova 2, 041 80 Košice**

Predávajúci: ...........................................................................................................................................

**Zoznam subdodávateľov**

podľa ustanovenia ust. § 41 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

|  |  |  |  |
| --- | --- | --- | --- |
| Názov a sídlo subdodávateľa/IČO | Predmet subdodávky | Podiel subdodávky z celkovej ceny predmetu zákazky v % | Osoba oprávnená konať za subdodávateľa (meno a priezvisko, adresa pobytu, dátum narodenia) |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |

V .................................dňa ................................

.............................................................

meno, priezvisko, titul, funkcia, podpis

oprávnenej osoby (osôb) predávajúceho